钦定古今图书集成/明伦汇编/氏族典/第475卷 > 《凌迪知万姓统谱》 > 爱薛
## 钦定古今图书集成/明伦汇编/氏族典/第475卷 > 《凌迪知万姓统谱》 > 爱薛

按《万姓统谱》：薛，西域茀菻人。通西域诸部语，工星历、
医药。初事定宗，直言敢谏，时世祖在藩邸，器之。中统
四年，命掌西域星历、医药二司事，后改广惠司，仍命
领之。世祖尝诏都城大作佛事，集教坊妓乐及仪仗
以迎导。薛奏曰：“高丽新附，山东初定，江南未下，天下
疲敝，此无益之费，甚无谓也。”帝嘉纳之。